KOMISSION ASETUS (EY) N:o 2921/94,
annettu 30 päivänä marraskuuta 1994,
Portugalin interventioelinten hallussa olevan 250 000 tonnin maissierän myymisestä Portugalin sisämarkkinoilla annetun asetuksen (EY) N:o 1083/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1866/94(2), ja erityisesti sen 5 artiklan,
ottaa huomioon Portugaliin tuotavan maissin erityisestä tuontimenettelystä 22 päivänä joulukuuta 1993 annetun neuvoston asetuksen (EY) N:o 3670/93(3) ja erityisesti sen 3 artiklan 2 kohdan,
sekä katsoo, että
Portugalin interventioelinten hallussa olevan 250 000 tonnin maissierän myymisestä Portugalin sisämarkkinoilla 10 päivänä toukokuuta 1994 annetussa komission asetuksessa (EY) N:o 1083/94(4) säädetään kolmannen 120 000 tonnia käsittävän erän jälleenmyynnistä 2 päivänä joulukuuta 1994; ottaen huomioon maissin hankintaedellytykset Portugalin markkinoilla ja Portugalin viranomaisten pyynnöstä olisi muutettava tätä osaa koskevaa hakemusten jättöpäivää häiriöiden välttämiseksi näillä markkinoilla, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1083/94 3 artiklan 3 kohta seuraavasti:
"3 Kolmatta, 120 000 tonnin suuruista osaa koskevien hakemusten ensimmäinen jättöaika päättyy kello 12 (Brysselin aikaa) 16 päivänä joulukuuta 1994. INGA vahvistaa seuraavien jättöaikojen määräpäivät, kunnes myytävät määrät on myyty loppuun."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 1994.